ddrg/super_eurlex huggingface dataset:
PADOMES LĒMUMS (ES) 2020/2138

(2020. gada 15. decembris)

par nostāju, kas Eiropas Savienības vārdā jāieņem Apvienotajā komitejā, kura izveidota ar Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses, attiecībā uz Apvienotās komitejas reglamenta pieņemšanu

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses (1) (“nolīgums”), Savienība noslēdza ar Padomes Lēmumu (ES) 2020/948 (2), un nolīgums stājās spēkā 2020. gada 2. augustā.

(2) Ar nolīguma 22. pantu ir izveidota Apvienotā komiteja, kuru veido pušu pārstāvji (“Apvienotā komiteja”) un kuras uzdevums ir nodrošināt nolīguma pārvaldību un pareizu īstenošanu.

(3) Nolīguma 22. panta 3. punkts paredz, ka Apvienotajai komitejai ir jāpieņem savs reglaments.

(4) Lai nodrošinātu nolīguma pareizu īstenošanu, būtu jāpieņem Apvienotās komitejas reglaments.

(5) Ir lietderīgi noteikt nostāju, kas Savienības vārdā ir jāieņem Apvienotās komitejas pirmajā sanāksmē, jo Apvienotās komitejas lēmums, ar ko pieņem tās reglamentu, radīs juridiskas sekas Savienībai. Savienības nostājas Apvienotajā komitejā pamatā vajadzētu būt Apvienotās komitejas lēmuma projektam,

IR PIEŅĒMUSI ŠO LĒMUMU.

1. pants 1. Nostājas, kas Savienības vārdā ir jāieņem ar Kopējās aviācijas telpas nolīguma starp Eiropas Savienību un tās dalībvalstīm, no vienas puses, un Gruziju, no otras puses, 22. pantu izveidotās Apvienotās komitejas pirmajā sanāksmē attiecībā uz Apvienotās komitejas reglamenta pieņemšanu, pamatā ir Apvienotās komitejas lēmuma projekts (3). 2. Savienības pārstāvji Apvienotajā komitejā par nelielām izmaiņām Apvienotās komitejas lēmuma projektā var vienoties bez Padomes papildu lēmuma.

2. pants Šis lēmums stājas spēkā tā pieņemšanas dienā.

Briselē, 2020. gada 15. decembrī Padomes vārdā – priekšsēdētāja J. KLOECKNER

(1) OV L 321, 20.11.2012., 3. lpp.

(2) Padomes Lēmums (ES) 2020/948 (2020. gada 26. jūnijs) par to, lai Savienības vārdā noslēgtu Kopējās gaisa telpas nolīgumu starp Eiropas Savienību un tās dalībvalstīm, no vienas puses, un Gruziju, no otras puses (OV L 212, 3.7.2020., 3. lpp.).

(3) Skatīt dokumentu ST 13385/20 http://register.consilium.europa.eu.
KOMISIJAS ĪSTENOŠANAS LĒMUMS (ES) 2020/1765

(2020. gada 25. novembris),

ar ko hlorofēnu neapstiprina par 2. produkta veida biocīdos lietojamu esošu aktīvo vielu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,

tā kā:

(1) Ar Komisijas Deleģēto regulu (ES) Nr. 1062/2014 (2) ir izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Hlorofēns (EK Nr. 204-385-8; CAS Nr. 120-32-1) ir minētajā sarakstā.

(2) Hlorofēns ir novērtēts lietošanai biocīdos, kas pieder pie Regulas (ES) Nr. 528/2012 V pielikumā aprakstītā 2. produkta veida “Dezinfekcijas līdzekļi un algicīdi, kas nav paredzēti tiešai piemērošanai cilvēkiem vai dzīvniekiem”.

(3) Par ziņotāju dalībvalsti tika izraudzīta Norvēģija, un 2016. gada 22. decembrī tās kompetentā novērtētājiestāde Eiropas Ķimikāliju aģentūrai (“Aģentūra”) iesniedza novērtējuma ziņojumu un savus secinājumus.

(4) Saskaņā ar Deleģētās regulas (ES) Nr. 1062/2014 7. panta 2. punktu Biocīdu komiteja 2020. gada 4. martā pieņēma Aģentūras atzinumu (3), ņemot vērā kompetentās novērtētājiestādes secinājumus.

(5) Saskaņā ar minēto atzinumu nav paredzams, ka 2. produkta veida biocīdi, kuri satur hlorofēnu, atbildīs Regulas (ES) Nr. 528/2012 19. panta 1. punkta b) apakšpunktā izvirzītajiem kritērijiem, jo, novērtējot risku cilvēka veselībai, tika konstatēti nepieņemami riski.

(6) Ņemot vērā Aģentūras atzinumu, hlorofēnu nav lietderīgi apstiprināt lietošanai 2. produkta veida biocīdos.

(7) Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO LĒMUMU.

1. pants Hlorofēnu (EK Nr. 204-385-8; CAS Nr. 120-32-1) neapstiprina par 2. produkta veida biocīdos lietojamu aktīvo vielu.

2. pants Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

Briselē, 2020. gada 25. novembrī Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Komisijas Deleģētā regula (ES) Nr. 1062/2014 (2014. gada 4. augusts) par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

(3) Biocidal Products Committee Opinion on the application for approval of the active substance: Chlorophene, Product type: 2, ECHA/BPC/238/2020, pieņemts 2020. gada 4. martā.
(6)

ĀKK un ES partnerattiecību nolīguma noteikumus turpinās piemērot, lai uzturētu attiecību nepārtrauktību starp Savienību un tās dalībvalstīm, no vienas puses, un ĀKK valstīm, no otras puses. Līdz ar to grozītie pārejas posma pasākumi nav iecerēti kā ĀKK un ES partnerattiecību nolīguma grozījumi, kā paredzēts tā 95. panta 3. punktā,
F

=
—

Heinrich DORNER kungs, Member of a Regional Executive holding an electoral mandate: State Government of Burgenland.
(2)

Komisija ir izstrādājusi kontrolēm veltītu daudzgadu programmu laikposmam no 2021. līdz 2025. gadam – tā ir saskaņota ar Komisijas pilnvaru termiņu un atspoguļo Komisijas prioritātes. Šīs kontroles ar mērķi pārbaudīt tiesību aktu piemērošanu minētajās jomās veic Komisijas eksperti dalībvalstīs. Prioritāšu noteikšanas procesā tika izmantoti dažādi kritēriji, piemēram, konstatētais risks patērētājiem, dzīvniekiem vai augiem, dalībvalstu iepriekšējie rādītāji attiecīgajā jomā, ražošanas apjoms, informācija no attiecīgiem avotiem (piemēram, Eiropas Pārtikas nekaitīguma iestāde) un no oficiālo kontroļu informācijas pārvaldības sistēmas (IMSOC) un tās komponentiem.
(15)

2012. gadā Komisija pieņēma Īstenošanas lēmumu 2012/218/ES (9) un Īstenošanas lēmumu 2012/539/ES (10) attiecīgi par Vācijas un Itālijas elektroenerģijas tirgiem. Attiecībā uz Vāciju Komisija uzskatīja, ka elektroenerģijas ražošana un pārdošana, ko regulē ar Atjaunojamo energoresursu likums, nepieder no konvencionālajiem energoresursiem ražotās elektroenerģijas ražošanas un pirmās pārdošanas tirgum, jo no atjaunojamajiem energoresursiem ražoto elektroenerģiju parasti vairumtirgos nepārdod tieši – to vispirms par likumā noteikto atlīdzību nopērk pārvades tīklu operatori. Līdzīgi arī attiecībā uz Itāliju Komisija uzskatīja, ka no atjaunojamajiem energoresursiem ražotas elektroenerģijas ražošanas un vairumtirdzniecības tirgus un no konvencionālajiem energoresursiem ražotas elektroenerģijas ražošanas un vairumtirdzniecības tirgus ir atsevišķi tirgi, jo no atjaunojamajiem energoresursiem ražotas elektroenerģijas pārdošana, attiecībā uz ko tiek izmantoti Comitato Interministeriale Prezzi del 29 aprile 1992 (CIP6) un iepirkuma tarifa (FIT) mehānismi, galvenokārt notiek ar energopakalpojumu operatora starpniecību. Galvenie iemesli, kādēļ Komisija veica šādu nošķīrumu, būtībā bija saistīti ar to, ka atjaunojamo energoresursu elektroenerģijas ražotāji savu produkciju pārdod ārpustirgus subjektam, proti, pārvades sistēmas operatoram Vācijā un Gestore dei Servizi Energetici Itālijā. Šajos divos precedentos tika izteikti šādi papildu apsvērumi: atjaunojamo energoresursu elektroenerģijas prioritāra ievade un likumā noteikta atlīdzība. Komisija tādējādi secināja, ka Vācijā un Itālijā uz atjaunojamo energoresursu elektroenerģijas ražošanu un pirmo pārdošanu tirgus spēki neiedarbojas.
1.

Ēdamo kukaiņu klasifikācija (Sekretariāta priekšlikums), dok. NC2719Ea Savienība atbalsta iespējamo izstrādājuma 1 pārvietošanu gan no pozīcijas 02.10, gan no pozīcijas 04.10. Izstrādājumu 2 varētu pārvietot vai nu no pozīcijas 04.10, vai no 16. nodaļas. Izstrādājumu 3 varētu pārvietot no 16. nodaļas. Izstrādājumu 4 varētu pārvietot vai nu no 16., vai 21. nodaļas.
(6)

Horvātija atbilst Regulas (ES) 2020/672 3. pantā izklāstītajiem nosacījumiem finansiālās palīdzības pieprasīšanai. Horvātija ir sniegusi Komisijai atbilstošus pierādījumus par to, ka faktiskie un plānotie publiskie izdevumi no 2020. gada 1. februāra ir palielinājušies par 1 381 780 800 EUR sakarā ar valsts pasākumiem, kas veikti, lai novērstu Covid-19 uzliesmojuma sociālekonomisko ietekmi. Tas ir pēkšņs un būtisks pieaugums, jo piepeši un bezprecedenta kārtā ir palielinājies to darba ņēmēju skaits, uz kuriem attiecas minētie pasākumi, un ar tiem saistīto izdevumu apmērs Horvātijā. Horvātija plāno finansēt 210 000 000 EUR no palielinātās izdevumu summas, izmantojot Savienības fondus, un 151 180 800 EUR, izmantojot savu finansējumu.
48.

HONDA OF THE UK MANUFACTURING LTD Cain Road, Bracknell RG12 1HL Berkshire APVIENOTĀ KARALISTE
PADOMES LĒMUMS (Euratom)2020/971

(2017. gada 20. novembris),

ar ko apstiprina to, ka Eiropas Komisija Eiropas Atomenerģijas kopienas vārdā noslēdz Visaptverošu un pastiprinātu partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses

EIROPAS SAVIENĪBAS PADOME,

ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,

ņemot vērā Eiropas Komisijas ieteikumu,

tā kā:

(1) Padome 2015. gada 29. septembrī pilnvaroja Komisiju un Savienības Augsto pārstāvi ārlietās un drošības politikas jautājumos sākt sarunas ar Armēnijas Republiku par pamatlīgumu.

(2) Minētās sarunas tika veiksmīgi pabeigtas, un Visaptverošu un pastiprinātu partnerības nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Armēnijas Republiku, no otras puses, parafēja 2017. gada 21. martā.

(3) Nolīgumu tiks parakstīs Savienības vārdā un piemēros provizoriski saskaņā ar nolīguma 385. pantu, ņemot vērā tā stāšanos spēkā vēlāk.

(4) Nolīgumā ir ietverti arī jautājumi, kuri ir Eiropas Atomenerģijas kopienas kompetencē.

(5) Nolīguma parakstīšana un noslēgšana ir atkarīga no atsevišķas procedūras, kas paredzēta jautājumiem, uz kuriem attiecas Līgums par Eiropas Savienību un Līgums par Eiropas Savienības darbību.

(6) Tāpēc nolīgums būtu jānoslēdz arī Eiropas Atomenerģijas kopienas vārdā attiecībā uz jautājumiem, kuri ir Euratom līguma darbības jomā.

(7) Saskaņā ar Euratom līguma 102. pantu attiecībā uz Eiropas Atomenerģijas kopienu nolīgums nestājas spēkā, kamēr dalībvalstis nav paziņojušas Eiropas Komisijai, ka nolīgums ir stājies spēkā saskaņā ar šo valstu attiecīgo tiesību aktu noteikumiem.

(8) Būtu jāapstiprina, ka Eiropas Komisija noslēdz nolīgumu Eiropas Atomenerģijas kopienas vārdā attiecībā uz jautājumiem, kas ir Eiropas Atomenerģijas kopienas kompetencē,

IR PIEŅĒMUSI ŠO LĒMUMU.

1. pants Ar šo apstiprina to, ka Eiropas Komisija Eiropas Atomenerģijas kopienas vārdā noslēdz Visaptverošu un pastiprinātu partnerības nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Armēnijas Republiku, no otras puses, tostarp tā piemērošanu provizoriski (1).

2. pants Šis lēmums stājas spēkā nākamajā dienā pēc tā pieņemšanas.

Briselē, 2017. gada 20. novembrī Padomes vārdā – priekšsēdētāja M. REPS

(1) Nolīguma teksts būs pievienots Padomes lēmumam par tā parakstīšanu.
3.

Liemeņa muskuļaudu saturu aprēķina pēc šādas formulas: LMPFOMS70 = 57,2500 – 0,2516 × F1 – 0,3926 × F2 + 0,1620 × M2, kur: LMPFOMS70 = aplēstais liemeņa muskuļaudu procentuālais saturs, F1 = tauku slāņa (ieskaitot ādu) biezums milimetros, kas izmērīts 8 cm attālumā no liemeņa viduslīnijas starp 3. un 4. skriemeli, F2 = tauku slāņa (ieskaitot ādu) biezums milimetros, kas izmērīts 6 cm attālumā no liemeņa viduslīnijas starp 3. un 4. ribu no beigām, M2 = muskuļaudu biezums milimetros, kas izmērīts 6 cm attālumā no liemeņa viduslīnijas starp 3. un 4. ribu no beigām.
(8)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četros gados pēc atgūšanas pieprasījuma datuma vai – gadījumos, kad atgūšana notiek ar tiesvedību attiecīgās valsts tiesā, – astoņos gados pēc tā, 100 % no neatgūšanas finansiālajām sekām būtu jāsedz no Savienības budžeta. Gan summas, par kurām dalībvalsts pieņem lēmumu neturpināt atgūšanu, gan minētā lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā, kurš lasīts saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz attiecīgajām dalībvalstīm, un tāpēc tās būtu jāsedz no Savienības budžeta.
(2)

Pēc tam, kad beidzies termiņš pilnvarojumam, uz kura pamata tika izvirzīts Siim SUURSILD kungs (Representative of a local body with political accountability to an elected Assembly:Pärnu City Council), ir atbrīvojusies Reģionu komitejas locekļa vieta,
(14)

Saskaņā ar Eiropas Parlamenta un Padomes Regulas (ES) 2017/745 (6) 120. panta 2. punkta otro daļu sertifikātiem, ko paziņotās struktūras saskaņā ar Direktīvu 90/385/EEK izdevušas no 2017. gada 25. maija, jāpaliek spēkā līdz sertifikātā norādītā laikposma beigām, kas nedrīkst pārsniegt piecus gadus no izdošanas dienas. Tomēr vēlākais 2024. gada 27. maijā tie kļūst nederīgi. Saskaņā ar Regulas (ES) 2017/745 120. panta 3. punkta pirmo daļu ierīci, kurai ir sertifikāts, kas izdots saskaņā ar Direktīvu 90/385/EEK un ir derīgs saskaņā ar Regulas (ES) 2017/745 120. panta 2. punktu, līdz 2024. gada 26. maijam var laist tirgū vai nodot ekspluatācijā, ja vien no 2020. gada 26. maija tā joprojām atbilst Direktīvai 90/385/EEK un ja tās konstrukcija un paredzētais nolūks nav būtiski mainīti. Tāpēc šis lēmums būtu jāpiemēro tikai līdz 2024. gada 26. maijam.
a)

2. punkta otro daļu aizstāj ar šādu: “Nosaukumu katru gadu piešķir ne vairāk kā vienai pilsētai katrā no divām dalībvalstīm, kas norādītas pielikumā iekļautajā kalendārā (“kalendārs”), un attiecīgajos gados – vienai pilsētai no Eiropas Brīvās tirdzniecības asociācijas valsts, kura ir Līguma par Eiropas Ekonomikas zonu puse (“EBTA/EEZ valsts”), kandidātvalsts vai potenciāla kandidātvalsts, vai vienai pilsētai no valsts, kas pievienojas Savienībai 5. punktā izklāstītajos apstākļos. Tomēr 2023. gadā nosaukumu piešķir ne vairāk kā vienai pilsētai katrā no trim dalībvalstīm, kas norādītas kalendārā.”;
“7.

Tomass LUBANGA (Thomas Lubanga) Dzimšanas vieta: Ituri, Kongo Demokrātiskā Republika. Valstspiederība: Kongo Demokrātiskā Republika. Adrese: Kongo Demokrātiskā Republika. Datums, kad iekļauts ANO sarakstā: 2005. gada 1. novembris. Cita informācija: Aizturēts 2005. gada martā Kinšasā saistībā ar Lubanga Kongojiešu patriotu savienības (UPC/L) līdzdalību cilvēktiesību pārkāpumos. 2006. gada 17. martā nodots Starptautiskajai Krimināltiesai. Starptautiskā Krimināltiesa 2012. gada martā Lubangu atzina par vainīgu un viņam piesprieda 14 gadu cietumsodu. 2014. gada 1. decembrī Starptautiskās Krimināltiesas apelācijas tiesneši paturēja spēkā Lubanga notiesājošo spriedumu un piespriesto sodu. 2015. gada 19. decembrī viņš tika pārcelts uz cietumu Kongo Demokrātiskajā Republikā, lai izciestu piespriesto cietumsodu. Pēc Starptautiskās Krimināltiesas piespriestā soda izciešanas viņš tika atbrīvots 2020. gada 15. martā. Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals Papildu informācija no apraksta par pamatojumu iekļaušanai sarakstā, ko sniegusi Sankciju komiteja: Tomass Lubanga bija priekšsēdētājs UPC/L grupai, kura ir viena no Rezolūcijas 1493 (2003) 20. punktā minētajām bruņotajām un kaujinieku grupām, kas bija iesaistītas ieroču kontrabandā, pārkāpjot ieroču embargo. Saskaņā ar Ģenerālsekretāra īpašā pārstāvja jautājumos par bērniem un bruņotu konfliktu sniegto informāciju Tomass Lubanga ir bijis atbildīgs par bērnu vervēšanu un izmantošanu Ituri laikposmā no 2002. līdz 2003. gadam. Viņš tika izturēts Kinšasā 2005. gada martā par UPC/L līdzdalību cilvēktiesību pārkāpumos, un Kongo Demokrātiskās Republikas iestādes 2006. gada 17. martā viņu nodeva Starptautiskajai Krimināltiesai. Starptautiskā Krimināltiesa 2012. gada martā viņu atzina par vainīgu un piesprieda viņam 14 gadu cietumsodu. 2014. gada 1. decembrī Starptautiskās Krimināltiesas apelācijas tiesneši paturēja spēkā notiesājošo spriedumu un piespriesto sodu. 2015. gada 19. decembrī viņš tika pārcelts uz cietumu Kongo Demokrātiskajā Republikā, lai izciestu piespriesto cietumsodu.”
1)

lēmuma 1. pantu aizstāj ar šādu: “1. Pants Misija 1. Savienība veic militāru apmācības misiju (EUTM Somalia), lai atbilstīgi Somālijas vajadzībām un prioritātēm palīdzētu veidot un stiprināt Somālijas nacionālos bruņotos spēkus (SNAF), kas ir pakļauti Somālijas nacionālajai valdībai, un lai atbalstītu Somālijas pārejas plāna īstenošanu par tādu pienākumu nodošanu Somālijas iestādēm, kas saistīti ar drošību. 2. Lai sasniegtu 1. punktā izklāstītos mērķus, ES militāro misiju izvieto Somālijā, lai ar stratēģiskām konsultācijām pievērstos iestāžu veidošanai aizsardzības nozarē, kā arī lai tieši atbalstītu SNAF, nodrošinot tiem apmācību, sniedzot konsultācijas un darbojoties kā mentoram. 3. Sākot no 2021. gada, EUTM Somalia jo īpaši atbalsta Somālijas pārvaldītas apmācības sistēmas izveidi nolūkā līdz 2022. gada beigām pakāpeniski apmācību principā nodot SNAF rokās. EUTM Somalia darbojas kā mentors Somālijas pārvaldītās un Somālijas nodrošinātās apmācībās un izveido spējas izsekot un novērtēt vienības, ko tā ir apmācījusi. EUTM Somalia pēc vajadzības un atbilstoši saviem līdzekļiem un spējām sniedz atbalstu arī citiem Savienības rīcībspēkiem to attiecīgo pilnvaru īstenošanā drošības un aizsardzības jomā Somālijā, jo īpaši EUCAP Somalia – attiecībā uz sadarbspēju starp SNAF un Somālijas policijas spēkiem – un Āfrikas Miera nodrošināšanas fonda atbalsta paketei vai jebkādam turpmākam Somālijas drošības spēkiem paredzētam Savienības atbalstam. 4. Ar nosacījumu, ka to apstiprina Politikas un drošības komiteja, un atbilstoši saviem līdzekļiem un spējām – EUTM Somalia plāno un veic decentralizētas darbības SNAF reģionālā štāba atbalstam. 5. Pilnvarojumā ietverto darbību īstenošana Somālijā ir atkarīga no drošības apstākļiem Somālijā un Politikas un drošības komitejas sniegtajām politiskajām norādēm.”;
“1.

Mehmet Ferruh AKALIN

Dzimšanas datums: 9.12.1960. Pases nr. vai identitātes karte: 13571379758 Valstspiederība: Turcijas Dzimums: vīrietis

Mehmet Ferruh Akalın ir Turkish Petroleum Corporation (TPAO) viceprezidents (ģenerāldirektora asistents) un direktoru padomes loceklis. Viņš ir TPAO izpētes, pētniecības un izstrādes centra un informācijas tehnoloģiju departamentu vadītājs. Kā TPAO viceprezidents un tā izpētes departamenta vadītājs Mehmet Ferruh Akalın ir atbildīgs par TPAO atkrastes ogļūdeņražu izpētes darbību plānošanu, vadīšanu un īstenošanu. Starp tām ir TPAO urbšanas darbības, kuras Kipras Republika nav atļāvusi, kā izklāstīts turpmāk tekstā. Minētās neatļautās urbšanas darbības veica: a) TPAO urbšanas kuģis Yavuz Kipras Republikas teritoriālajā jūrā laikposmā no 2019. gada jūlija līdz septembrim; b) TPAO urbšanas kuģis Yavuz laikposmā no 2019. gada oktobra līdz 2020. gada janvārim Kipras Republikas ekskluzīvajā ekonomikas zonā – par ko tā ir paziņojusi Apvienoto Nāciju Organizācijai un kas ir norobežota, vienojoties ar Ēģipti; c) TPAO urbšanas kuģis Yavuz laikposmā no 2020. gada janvāra līdz aprīlim Kipras Republikas ekskluzīvajā ekonomikas zonā – par ko tā ir paziņojusi Apvienoto Nāciju Organizācijai un kas ir norobežota, vienojoties ar Ēģipti, kā arī vienojoties ar Izraēlu; d) TPAO urbšanas kuģis Yavuz laikposmā no 2020. gada aprīļa līdz septembrim Kipras Republikas ekskluzīvajā ekonomikas zonā – par ko tā ir paziņojusi Apvienoto Nāciju Organizācijai un kas ir norobežota, vienojoties ar Ēģipti; e) TPAO urbšanas kuģis Fatih laikposmā no 2019. gada novembra līdz 2020. gada janvārim Kipras Republikas ekskluzīvajā ekonomikas zonā – par ko tā ir paziņojusi Apvienoto Nāciju Organizācijai – tiešā tās teritoriālās jūras tuvumā; f) TPAO urbšanas kuģis Fatih laikposmā no 2019. gada maija līdz novembrim Kipras Republikas ekskluzīvās ekonomikas zonas – par ko tā ir paziņojusi Apvienoto Nāciju Organizācijai – rietumu apgabalā.
(3)

Lai novērstu un nepieļautu nepārtrauktu un arvien spēcīgāku ļaunprātīgu rīcību kibertelpā, atturētu no tās un reaģētu uz to, Lēmuma (KĀDP) 2019/797 pielikumā ietvertajā to fizisko un juridisko personu, vienību un struktūru sarakstā, kurām piemēro ierobežojošus pasākumus, būtu jāiekļauj divas fiziskas personas un viena struktūra. Minētās personas un minētā struktūra ir atbildīgas par kiberuzbrukumiem ar būtisku ietekmi, kas ir ārējs apdraudējums Savienībai vai tās dalībvalstīm, jo īpaši par kiberuzbrukumu Vācijas federālajam parlamentam (Deutscher Bundestag), kas notika 2015. gada aprīlī un maijā, vai bija iesaistītas tādos kiberuzbrukumos.
“g)

14,5 mm vai mazāka kalibra ieroču un šādiem ieročiem īpaši izstrādātas munīcijas un sastāvdaļu un nebruņotu sauszemes militāro transportlīdzekļu, un ar 14,5 mm vai mazāka kalibra ieročiem aprīkotu sauszemes militāro transportlīdzekļu un to rezerves daļu, un reaktīvo granātmetēju un šādiem ieročiem īpaši izstrādātas munīcijas pārdošanai, piegādei, nodošanai vai eksportam un ar to saistītas palīdzības sniegšanai Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja šādi ieroči, munīcija, sastāvdaļas un transportlīdzekļi paredzēti vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā iepriekš paziņots Komitejai;
(12)

Dati, kurus Nīderlande paziņoja saskaņā ar Direktīvas 91/676/EEK 10. pantu, liecina, ka no 2012. līdz 2015. gadam aptuveni 88 % no Nīderlandes gruntsūdeņu monitoringa stacijām nitrātu vidējā koncentrācija bija mazāka par 50 mg/l un 79 % no šīm stacijām – mazāka par 25 mg/l. Minētie dati arī liecina, ka no 2012. līdz 2015. gadam 99 % no Nīderlandes virszemes ūdeņu monitoringa stacijām nitrātu vidējā koncentrācija bija mazāka par 50 mg/l un 96 % no šīm stacijām – mazāka par 25 mg/l. Dati liecina, ka nitrātu koncentrācija gruntsūdeņos un virszemes ūdeņos, salīdzinot ar 2008.–2011. gadu, ir stabila vai samazinās. Tomēr pārskata periodā no 2012. līdz 2015. gadam 60 % no saldūdeņiem bija eitrofiski, 13 % – iespējami eitrofiski, bet 27 % nebija eitrofiski.
(4)

Šajā sakarā un lai novērstu un nepieļautu nepārtrauktu un arvien spēcīgāku ļaunprātīgu rīcību kibertelpā, atturētu no tās un reaģētu uz to, Lēmuma (KĀDP) 2019/797 pielikumā ietvertajā to fizisko un juridisko personu, vienību un struktūru sarakstā, kurām piemēro ierobežojošus pasākumus, būtu jāiekļauj sešas fiziskas personas un trīs vienības vai struktūras. Minētās personas un vienības vai struktūras ir atbildīgas par kiberuzbrukumiem vai kiberuzbrukumu mēģinājumiem, tostarp kiberuzbrukuma mēģinājumiem pret OPCW un kiberuzbrukumiem, kas publiski zināmi kā “WannaCry” un “NotPetya”, kā arī “Operation Cloud Hopper”, vai ir tos atbalstījušas, vai bijušas tajos iesaistītas vai ir tos sekmējušas.
(2)

Lēmuma 2007/777/EK II pielikuma 2. daļā ir uzskaitītas tās trešās valstis vai to daļas, no kurām Savienībā atļauts ievest preces, kas apstrādātas vienā no minētajā daļā norādītajiem apstrādes veidiem. Minētā pielikuma 4. daļā ir izklāstīta nespecifiskā apstrāde “A” un specifiskās [īpašās] apstrādes no “B” līdz “F”, kuras uzskaitītas dilstošā iedarbīguma secībā attiecībā uz dzīvnieku veselības risku, ko ar tām paredzēts novērst.